ddrg/super_eurlex huggingface dataset:
(2)

Nõukogu võttis 19. novembril 2018 vastu ebaseaduslike tulirelvade, väike- ja kergrelvade ning nende laskemoona vastase võitluse ELi strateegia „Relvade turvalisuse tagamine, kodanike kaitsmine“ („strateegia“). Strateegia peamine eesmärk on väike- ja kergrelvade ebaseadusliku kaubanduse kõigi aspektide ennetamist, tõkestamist ja likvideerimist käsitleva ÜRO 2001. aasta tegevuskava täielik ja tõhus rakendamine. Strateegias märgitakse, et EL jätkab vastutustundliku ja tõhusa relvaekspordikontrolli edendamist ning et ta jätkab relvakaubanduslepingu ülemaailmse kohaldamise ja rakendamise toetamist. Strateegias märgitakse ka, et EL jätkab Aafrika Liidu ja asjaomaste piirkondlike majanduskogukondade toetamist seoses nende jõupingutustega võidelda ebaseadusliku väike- ja kergrelvade ning nende laskemoonaga kauplemise vastu.
4.

Määruse (EL) 2017/745 artikli 55 lõikes 3, artikli 61 lõikes 2, artikli 106 lõike 10 punktides a–f ja artikli 106 lõikes 11 ning määruse (EL) 2017/746 artikli 50 lõikes 3 osutatud ülesannete puhul, mis on jaotatud kategooriatesse lähtuvalt nende keerukuse astmest, on maksimaalne tööpäevade arv märgitud tabelis 2. Tabel 2 Maksimaalne tööpäevade arv, mille eest eksperdid võivad saada tasu määruse (EL) 2017/745 artikli 55 lõikes 3, artikli 61 lõikes 2, artikli 106 lõike 10 punktides a–f ja artikli 106 lõikes 11 ning määruse (EL) 2017/746 artikli 50 lõikes 3 osutatud ülesannete puhul Ülesande keerukus (soovituslikud kriteeriumid (*2)) Tegutsemisvaldkond Töötasu täistööaja ekvivalendina I kategooria – lihtne ülesanne: — väikses mahus andmete, dokumentide ja kirjanduse läbivaatamisel põhinev arvamus — ei ole vaja konsulteerida muude teadusasutustega — puudub teave sidusrühmadelt, sealhulgas patsientide organisatsioonidelt ja tervishoiuspetsialistidelt — ülesande täitmiseks on soovituslikult aega vähem kui kolm kuud Eesistuja 2 Raportöör 3 Kaasraportöör 3 Läbivaatav liige 0,5 Käesoleva otsuse artikli 2 lõike 6 kohaselt ametisse nimetatud nõustajad 1 II kategooria – keerukas ülesanne: — märkimisväärses mahus andmetel, dokumentidel ja kirjandusel põhinev arvamus — tuleb vaadata läbi teistelt teadusasutustelt konsultatsiooni tulemusena saadud tagasiside, kui konsultatsioon toimub — on saadaval teave sidusrühmadelt, sealhulgas patsientide organisatsioonidelt ja tervishoiuspetsialistidelt, mis tuleb läbi vaadata — ülesande täitmiseks on soovituslikult aega kolm kuni kuus kuud Eesistuja 3 Raportöör 5 Kaasraportöör 5 Läbivaatav liige 1 Käesoleva otsuse artikli 2 lõike 6 kohaselt ametisse nimetatud nõustajad 2 III kategooria – väga keerukas ülesanne: — märkimisväärses mahus andmetel, dokumentidel ja kirjandusel põhinev arvamus — tuleb vaadata läbi teistelt teadusasutustelt konsultatsiooni tulemusena saadud mahukas tagasiside, kui konsultatsioon toimub — on saadaval suures koguses teavet sidusrühmadelt, sealhulgas patsientide organisatsioonidelt ja tervishoiuspetsialistidelt, mis tuleb läbi vaadata — ülesande täitmiseks on soovituslikult aega rohkem kui kuus kuud Eesistuja 4 Raportöör 7 Kaasraportöör 7 Läbivaatav liige 2 Käesoleva otsuse artikli 2 lõike 6 kohaselt ametisse nimetatud nõustajad 2
(4)

Delegeeritud määruse (EL) nr 639/2014 artikli 45 lõike 9 kohaselt võib määruse (EL) nr 1307/2013 artikli 46 kohaldamisel käsitada vahekultuuride või taimkatte all olevaid alasid ökoloogilise kasutuseesmärgiga maa-alana, kui need on rajatud põllukultuuride segu külvamisega ja kui määruse (EL) nr 1307/2013 artiklis 46 sätestatud tingimused on täidetud. Liikmesriigid peavad koostama kasutatavate põllumajanduskultuuride segude loetelu ja määrama riigi, piirkonna, allpiirkonna või põllumajandustootja tasandil ajavahemiku, mille jooksul peavad ökoloogilise kasutuseesmärgiga maa-alana deklareeritud vahekultuuride või taimkattega alad olema rajatud. Kõnealune ajavahemik ei tohi olla lühem kui kaheksa nädalat. Lisaks ei kuulu vahekultuuride või taimkattega alade hulka saagi saamise või karjatamise eesmärgil tavaliselt sügisel külvatava talivilja all olevad alad.
(6)

EKP peab pädeva asutusena igal aastal vastu võtma arvukalt otsuseid krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise kohta. Otsuste tegemise menetluse lihtsustamiseks tuleb vastu võtta delegeerimisotsused otsuste osas, mida EKP peab vastu võtma regulaarselt ja mille puhul on kaalutlusõiguse ulatus väike. Euroopa Liidu Kohus on tunnustanud volituste delegeerimise vajadust, mis võimaldaks oma kohustusi täita institutsioonil, kes peab vastu võtma märkimisväärse arvu otsuseid. Samuti on ta tunnustanud, et tagada tuleb otsuseid tegevate organite toimimise võime; see põhimõte on omane kõikidele institutsionaalsetele süsteemidele (5).
(1)

Direktiiviga 2007/2/EÜ on nõutud, et liikmesriigid kontrollivad oma ruumiandmete infrastruktuuride rakendamist ja kasutamist ning esitavad mitme sellega seotud aspekti kohta aruandeid. Komisjoni otsusega 2009/442/EÜ (2) rakendatakse direktiivi 2007/2/EÜ seoses kõnealuse kontrollimise ja aruannete esitamisega. Varasemate aruannete esitamisest saadud kogemused ja hiljutiste hindamiste (direktiivi 2007/2/EÜ hindamine õigusloome kvaliteedi ja tulemuslikkuse programmi raames, (3) ELi keskkonnapoliitikaalase aruandluse ja seire toimivuse kontroll) (4) põhjal tehtud järeldused on näidanud, et vaja on lihtsustada ja sujuvamaks muuta kontrollimist ja aruandlust, muuta liikmesriikidepoolne rakendamine paremini võrreldavaks ning näha ette riiklike ja kogu ELi hõlmavate ülevaadete tegemine, vähendades samal ajal halduskontrolli- ja aruandluskoormust. Ajakohastatud teavet tuleks koguda lihtsamal, võrreldaval ja kõigi andmeesitajate jaoks vähem koormaval viisil. Peale selle ei ole näitajate rohkus võimaldanud saada selget ülevaadet rakendamise edenemisest. Näitajaid on olnud liiga palju ja need ei ole olnud tingimata asjakohased. Otsus 2009/442/EÜ tuleks seetõttu asendada.
(13)

Süsteemselt olulise maksesüsteemi käitaja võib allhankida tehingute kliiringu ja arveldamise põhifunktsioone kriitilistelt teenuseosutajatelt. Kui süsteemselt olulise maksesüsteemi käitaja ei täida neid funktsioone ise ja seda teeb kriitiline teenuseosutaja, on oluline, et pädev asutus saaks teostada oma volitusi määruse (EL) nr 795/2014 (EKP/2014/28) artikli 21 alusel samal viisil ja ulatuses nii kriitiliste teenuseosutajate kui süsteemselt olulise maksesüsteemi käitaja suhtes. Selle võimaldamiseks on oluline, et süsteemselt olulise maksesüsteemi käitaja sätestab oma kriitiliste teenuseosutajatega sõlmitud lepingutes võimaluse edastada teavet, dokumente ja kirjalike või suuliste selgitusi kriitilise teenuseosutaja esindajate ja töötajate, pädeva asutuse, sõltumatu eksperdi ja kohapealse kontrolli töörühma liikmete vahel; samuti võimaluse teostada kohapealset kontrolli kriitilise teenuseosutaja asukohas.
Artikkel 4

Volituste täitmine

2. Poliitika- ja julgeolekukomiteel on ELi eriesindajaga eelissidemed ning ta on eriesindaja peamine kontaktorgan nõukogus. Poliitika- ja julgeolekukomitee annab ELi eriesindajale tema volituste piires strateegilisi juhtnööre ja poliitilisi suuniseid, ilma et see piiraks kõrge esindaja volitusi.
(1)

Otsusega 2000/258/EÜ on Prantsusmaal Nancys asuv asutus Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhususe kontrollimiseks kasutatavate seroloogiliste testide standardimiseks vajalike kriteeriumide kehtestamise eest vastutavaks eriuurimisinstituudiks. AFSSA on nüüd liidetud asutusega Agence nationale de sécurité sanitaire de l’alimentation, de l’environnement et du travail (ANSES) Prantsusmaal.
(2)

Vastavalt direktiivi 2000/29/EÜ artikli 5 lõikele 1 koostoimes kõnealuse direktiivi IV lisa A osa I jao punktiga 25.2 ei luba liikmesriigid liitu tuua kartuleid, kui need ei pärine riikidest, mis on vabad kahjustajast Clavibacter michiganensis (Smith) Davis et al. ssp. sepedonicus (Spieckermann ja Kotthoff) Davis et al. (edaspidi „kahjulikuna käsitatav organism“), või riikidest, mis rakendavad kõnealuse organismi vastu võitlemiseks liidu sätetega samaväärseks tunnistatud sätteid. Liibanon ei täida kumbagi nimetatud tingimustest. Vastavalt kõnealuse direktiivi artikli 15 lõikele 1 võib sellest keelust siiski teha erandeid, kui ei ole kahjulike organismide levitamise riski.
… (eksamineerimisasutuse nimi) kinnitab käesoleva dokumendiga nr …, et 1. Omaniku praegune perekonnanimi / praegused perekonnanimed 2. Omaniku praegune eesnimi / praegused eesnimed 3a. Sünniaeg (pp.kk.aaaa) 3b. Sünnikoht (linn) on läbinud praktilise eksami [kipri kvalifikatsioonitunnistuse saamiseks] [ja] [radari abil veesõiduki juhtimise eriloa saamiseks] valmendil (valmendi nimi), mille on heaks kiitnud (pädeva asutuse nimi). Väljastamise koht ja kuupäev Eksamineerimisasutuse allkiri ja tempel
(1)

Kooskõlas Euroopa Parlamendi ja nõukogu direktiivi 2014/68/EL (2) artikliga 12 eeldatakse, et direktiivi artikli 4 lõikes 1 ja 2 osutatud surveseadmed või seadmestikud, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele ohutusnõuetele, mida nimetatud standardid või nende osad käsitlevad ja mis on sätestatud kõnealuse direktiivi I lisas.
(11)

Kuigi ained, mis on ette nähtud kasutamiseks direktiivi 2008/98/EÜ artikli 2 lõike 2 punktis e osutatud söödamaterjalidena, ei kuulu kõnealuse direktiivi kohaldamisalasse ja neid ei tuleks seetõttu mõõta toidujäätmetena, on teave algselt inimtoiduks ettenähtud, kuid pärast loomasöödana kasutatava toidu kohta (sealhulgas endine toit, nagu see on määratletud komisjoni määruse (EL) nr 68/2013 (6) lisa A osa punktis 3) oluline selleks, et mõista toiduga seotud materjalivooge, ja sellest teabest võib olla kasu sihipärase toidujäätmete tekke vältimise poliitika kavandamisel. Seetõttu peaks liikmesriikidel olema võimalik esitada sellist teavet ühtsel viisil vabatahtlikkuse alusel.
(82)

SEO Amsterdam Economicsi tehtud uuringus (26) järeldatakse, et „madalad transfeerkünnised piiravad turumoonutusi, samas kui kõrgemad künnised võimaldavad saavutada nii selektiivsema kui ka tõhusama tulemuse.“ Uuringus lähtepunktiks on võetud 10 % künnis ja selles võrreldakse alternatiivsete künniste mõju. Kui lennuliikluse jaotuse eeskirjades kasutataks seda künnist, siis kujutaksid KLMi lennud endast suures osas otselende, peaaegu […] lendu ([…] marsruuti) aastas. Väga madal (4 % või madalam) künnis ei omaks KLMi seisukohast suurt erinevust […], samas kui puhkuselendude teenindajatele kaasneks märkimisväärne mõju. Võrreldes 10 % künnisega kaotaksid nad võimaluse omandada eelisjärjekorda Lelystadi lennujaamas, et viia liiklus üle sinna. 8 % või madalama künnise puhul avalduks KLMile 10 % stsenaariumiga võrreldes vaid tagasihoidlik mõju, st […]. Kui künniseks määrataks 15 %, avaldaksid lennuliikluse jaotuse eeskirjad KLMile märkimisväärselt suuremat mõju (üle […] täiendava õhusõiduki liikumise), st absoluutväärtuses rohkem kui kõigi lennuettevõtjate puhul, kelle põhibaasiks on Schiphol. 15 % künnise puhul kvalifitseeruks transfeerlendudeks umbes […] % Transavia Schipholi lennujaamast väljuvatest lendudest, samas kui väga madala (2 %) künnise puhul kvalifitseeruks nendeks üle […] % vastavatest lendudest, mis tähendab, et lennuettevõtja teenindab suhteliselt suurt arvu sihtkohti, kusjuures ainult mõnd neist teenindatakse transfeerlendudega. Teiste konkurentide osas näitab uuring, et peaaegu […] % EasyJeti poolt Schipholi lennujaama toodud liiklusest jõuab 15 % künniseni. Sellel künnise puhul oleks kõigi Schipholi lennujaama põhibaasina kasutavate lennuettevõtjate hulgas kõige vähem võimalusi saada eelisjärjekord liikluse suunamiseks Lelystadi lennujaama lennuettevõtjatel TUIfly ja Corendon.
(4)

Korea Vabariik teatas 30. juulil 2019 liidule, et ta soovib otsuses nr 2/2012 lisas sätestatud ekspertide nimekirjas asendada mitme Korea eksperdi nimed. Selleks et ekspertide muudetud nimekiri jõustuks, tuleks see esitada võimalikult kiiresti komiteele heakskiitmiseks.
(4)

On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu otsust (EL) 2019/420 (3).
(1)

Liit on Kesk-Atlandi idaosa kalastuskomitee (CECAF) liige; CECAF on ÜRO Toidu- ja Põllumajandusorganisatsiooni (FAO) piirkondlik kalastuskomitee, mis on loodud FAO põhikirja artikli VI lõike 2 alusel.
ex ex 0210 1991 ex ex 1602 4910

Seakael, õhu käes kuivatatud, maitsestatud või maitsestamata, tükid või õhukesed viilud (Coppa)
(2)

Kavandatud kodanikualgatuse eesmärgid on järgmised: „Komisjon kui aluslepingute täitmise järelevalvaja peab tagama, et liidu poliitika oleks põhiõiguste ja rahvusvahelise õigusega kooskõlas kõigi ELi õiguse valdkondade, sealhulgas ühise kaubanduspoliitika alal. Ta peab esitama õigusakti ettepanekuid, et takistada ELi juriidilisi isikuid importimast tooteid, mis on pärit okupeeritud territooriumidel olevatest ebaseaduslikest asundustest, ja tooteid nendele territooriumidele eksportimast, et säilitada siseturu terviklus ning mitte aidata kaasa sellise ebaseadusliku olukorra säilitamisele.“
(1)

Liit on Kesk-Atlandi lääneosa kalanduskomisjoni (WECAFC) liige; WECAFC on ÜRO Toidu- ja Põllumajandusorganisatsiooni (FAO) piirkondlik kalanduskomisjon, mis on loodud FAO põhikirja artikli VI lõike 1 alusel.
(7)

Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
(1)

Vastavalt määruse (EÜ) nr 166/2006 (edaspidi „määrus“) artiklile 7 esitavad liikmesriigid komisjonile andmeid suurte tööstusobjektide saasteainete heite ja ülekande kohta. Komisjon koondab need andmed elektroonilisse ja üldsusele kättesaadavasse Euroopa saasteainete heite- ja ülekanderegistrisse (European Pollutant Release and Transfer Register, edaspidi „E-PRTR“), et hõlbustada üldsuse osalemist keskkonnaalaste otsuste tegemisel ja keskkonnareostuse vähendamist.
(7)

Kuna Gröönimaa ja Fääri saared on vastu võtnud samad eeskirjad, mis on kehtestatud määrusega (EL) 2015/847, ning nad nõuavad makseteenuse pakkujatelt kõnealuste eeskirjade kohaldamist, on kõnealuse määruse artikli 24 lõike 1 teise lõigu punktis c sätestatud kriteerium seega täidetud.
(4)

Ühendkuningriik selgitas, et erand oli vajalik kolmel põhjusel. Esiteks on Ühendkuningriigi sõnul määruse (EL) nr 1178/2011 punkti MED.B.001 alapunkti d alapunkti 1 alapunkti i praegune sõnastus vastuolus Ühendkuningriigi 2010. aasta võrdse kohtlemise seadusega, millega kohustatakse tegema mõistlikke kohandusi, et vältida puudega isiku ebasoodsamasse olukorda seadmist võrreldes isikuga, kellel puuet ei ole. Teiseks osutab Ühendkuningriik kvalifitseeritud lennumeeskondade nappusest tingitud kiireloomulisele käitamisega seotud vajadusele Ühendkuningriigis ning selgitab, et erand aitaks Ühendkuningriigil seda süsteemset probleemi lahendada. Kolmandaks leiab Ühendkuningriik, et määruse (EL) nr 1178/2011 punkti MED.B.001 alapunkti d alapunkti 1 alapunkti i ja punkti MED.A.030 vahel on õigustamatu vastuolu, sest viimati osundatud punktis on nimetatud nii ametipiloodiloa taotlejaid kui ka loa omanikke. Lisaks kirjeldas Ühendkuningriik mitmesuguseid leevendusmeetmeid, mida koos erandiga kohaldatakse.
(4)

Liidu õigusaktides, mis sisaldavad otsuse nr 768/2008/EÜ I lisas esitatud erisätteid, on erijuhtudel sätestatud kolmandast isikust vastavushindamisasutuste sekkumine asjaomastesse vastavushindamismenetlustesse. Lisaks sellele on kõigis sellistes õigusaktides otsuse nr 768/2008/EÜ I lisa artiklite R17 ja R18 ülevõtmise kaudu esitatud nõuded, millele vastavushindamisasutused peavad vastama, ning ette nähtud, et kui vastavushindamisasutus tõendab, et ta vastab sellistes asjakohastes harmoneeritud standardites või nende osades sätestatud kriteeriumidele, mille viitenumbrid on avaldatud Euroopa Liidu Teatajas, eeldatakse tema vastavust kõnealuses liidu õigusaktid esitatud nõuetele, kui kohaldatavad harmoneeritud standardid hõlmavad neid nõudeid.
(1)

Nõukogu võttis 21. jaanuaril 2019 vastu järeldused, milles ta mõistis kindlalt hukka ajakirjanduse ja kodanikuühiskonna vastased repressioonid ning terrorismivastaste seaduste kasutamise eriarvamuste mahasurumiseks Nicaraguas. Nõukogu rõhutas, et alates 2018. aasta aprillist on meeleavaldusi julgeolekujõudude ning valitsusmeelsete relvarühmituste poolt jõhkralt maha surutud, millest tingituna on hukkunud ja saanud haavata mitusada inimest ning vahistatud sadu kodanikke, ning aset on leidnud laiaulatuslikud õigusnormide rikkumised, meelevaldsed kinnipidamised ja kohtumenetlused. Nõukogu tuletas meelde, et kõigi alates 2018. aasta aprillist toime pandud kuritegude puhul on vaja tagada vastutusele võtmine, nende toimepanijatest olenemata. Ta kutsus Nicaragua valitsust tungivalt üles alustama uuesti sisulist ja tulemustele suunatud riigisisest dialoogi, sealhulgas valimisreformide vastuvõtmise teemal.
(2)

WTO lepingu II artikli lõikes 2 on sätestatud, et „WTO lepingu lisades 1, 2 ja 3 sisalduvad lepingud ning neile lisanduvad õigusaktid (mitmepoolsed kaubanduslepingud) on WTO lepingu lahutamatu osa ja siduvad kõigile liikmetele.“
(2)

Lepingu artiklis 80 on sätestatud, et muud Vaikse ookeani piirkonna saareriigid, kes on ühinenud Cotonou lepinguga, (2) ja need Vaikse ookeani piirkonna saareriigid, kelle strukturaalsed omadused ning majanduslik ja sotsiaalne olukord on võrreldavad nende riikide olukorraga, kes on ühinenud Cotonou lepinguga, võivad lepinguga ühineda, kui nad esitavad 1994. aasta GATTi XXIV artiklile vastava turulepääsu pakkumise. Samoa Iseseisvusriik (edaspidi „Samoa“) esitas 5. veebruaril 2018 lepinguosalistele otsuse tegemiseks ühinemistaotluse koos 1994. aasta GATTi XXIV artiklile vastava turulepääsu pakkumisega.
(8)

Ameerika Ühendriikidele tehti erand 1994. aasta üldise tolli- ja kaubanduskokkuleppe (GATT 1994) I artikli lõikest 1 tulenevatest kohustustest 15. veebruaril 1985 kehtivusega 1. jaanuarist 1984 kuni 30. septembrini 1995. WTO liikmed pikendasid kõnealuse erandi kehtivust 15. novembril 1995 kuni 30. septembrini 2005 ja uuesti 29. mail 2009 kuni 31. detsembrini 2014. 5. mail 2015 pikendasid WTO liikmed erandit seoses GATT 1994 I artikli lõikega 1 ja laiendasid selle kohaldamisala selliselt, et see hõlmaks GATT 1994 XIII artikli lõikeid 1 ja 2 kuni 31. detsembrini 2019 selles ulatuses, mida oli vaja, et Ameerika Ühendriigid saaksid kohaldada tollimaksuvabastust selliste nõuetele vastavate toodete impordile, mis pärinevad soodustatavatest riikidest, mis on määratud kindlaks vastavalt Kariibi mere piirkonna majanduse taastamise seadusele (Caribbean Basin Economic Recovery Act, CBERA).
LISA

Teave direktiivi (EL) 2015/2193 kohaldamisalasse kuuluvate keskmise võimsusega põletusseadmete kohta

Märkus. Nõutud andmed tuleb esitada 2021. aasta jaanuariks ehk enne, kui hakkab kehtima nõue, et olemasolevatel keskmise võimsusega põletusseadmetel peab olema luba või need peavad olema registreeritud. Seega peavad liikmesriigid aruande koostamisel toetuma andmetele, mis on sel ajal kättesaadavad. Kui andmed puuduvad, kasutavad nad aruandes oma parimat hinnangut. Seepärast tehakse vahet uute ja olemasolevate seadmete ning alla ja üle 20 MWth-se võimsusega seadmete vahel.

1. osa

Seadmekategooriad

Selles tabelis on esitatud seadmekategooriad, mida tuleb kasutada 2. ja 3. osas nõutava teabe esitamiseks (1).

1.1. Uus või olemasolev Nagu on määratletud direktiivi (EL) 2015/2193 artikli 3 punktides 6 ja 7 1.2. Võimsusklassid (nimisoojusvõimsus) (2) — 1 MWth kuni 5 MWth — Üle 5 MWth ja kuni 20 MWth — Üle 20 MWth 1.3. Seadmeliik — Muud kui mootorid ja gaasiturbiinid — Mootorid — Gaasiturbiinid 1.4. Kütuseliik — Tahke biomass — Muud tahkekütused — Gaasiõli — Vedelkütused (v.a gaasiõli) — Maagaas — Gaaskütused (v.a maagaas) — Segakütus

2. osa

Metaandmed

2.1. Riik Aruannet esitava riigi andmed 2.2. Pädev asutus Aruande eest vastutava pädeva asutuse andmed (osakond, aadress, telefoninumber ja e-posti aadress) 2.3. Seadmete arv Seadmete arv igas seadmekategoorias 2.4. Aruandeaasta Kalendriaasta, mille kohta aruanne esitatakse (3)

3. osa

Heide, sisendenergia ja võimsus

3.1. CO kontsentratsioonid Iga seadmekategooria kohta süsinikmonooksiidi hinnanguline keskmine kontsentratsioon (mg/Nm3) kuivas õhus hapnikusisalduse võrdlustasemel, mida kasutatakse reguleeritud saasteaine heitkoguse piirnormi väljendamiseks 3.2. CO-heide Iga seadmekategooria kohta seadmetest eralduva süsinikmonooksiidi hinnanguline heide, väljendatuna aastase üldkogusena tonnides 3.3. Sisendenergia Iga seadmekategooria kohta seadmete hinnanguline summaarne kütusekulu (TJ aastas) 3.4. Summeeritud koguvõimsus Iga seadmekategooria kohta hinnanguline koguvõimsus, väljendatuna kõigi seadmete nimisoojusvõimsuste summana

(1) Kategooria näide: uued katlad, mille võimsus on suurem kui 5 MWth ja kuni 20 MWth ning milles põletatakse muid vedelkütuseid kui gaasiõli.

(2) Uute keskmise võimsusega põletusseadmete puhul võib kasutada summaarset nimisoojusvõimsust.

(3) Eelistatavalt 2019. Kui see ei ole võimalik, siis 2018.
(51)

Kolmandaks tuleb arvestada sellega, et riik oli (ja on praegugi) ZSSK Cargo ainuomanik. Riigi eeldatav kasum laenust ei piirdu vaid intressiga (nagu kommertspankade puhul), vaid kindlasti tuleb arvestada sellega, et laen parandaks ZSSK Cargo võimet jõuda tulevikus kasumisse ja suurendada (või vähemalt hoida) riigi aktsiate väärtust. Üks rahastamise sõnaselge põhjus (kirjas 2009. aasta aruandes) oli anda ZSSK Cargole võimalus saada üle majanduskriisist ja korraldada oma tegevus ümber, et pikemas perspektiivis kasumisse jõuda, ning samas aruandes oli näha, et ettevõte suudab seda.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 7. märtsil 2019, et Iirimaa on täielikult rakendanud otsuse 2008/615/JSK 6. peatüki andmekaitset käsitlevad üldsätted.
(6)

Ebaseadusliku, teatamata ja reguleerimata kalapüügiga seotud analüüside ja menetluste käigus töödeldakse isikuandmeid määruse (EL) 2018/1725 artikli 3 lõike 3 tähenduses enne, kui komisjon on ametlikult tuvastanud laevad, mis oletatavasti tegelevad ebaseadusliku, teatamata ja reguleerimata kalapüügiga, ning algatab menetluse laeva viimiseks ebaseadusliku, teatamata ja reguleerimata kalapüügiga tegelevate laevade liidu nimekirja, ning enne, kui komisjon on ametlikult kindlaks teinud kolmandad riigid, kes ebaseadusliku, teatamata ja reguleerimata kalapüügi vastases võitluses koostööd ei tee. Töötlemine jätkub kõigi analüüside ja menetluste vältel, kolmandate riikide ametiasutustega peetavates dialoogides ning isegi pärast analüüside ja menetluste lõppu (nt selleks, et hinnata vajadust alustada komisjonile esitatava uue teabega seoses uusi analüüse ja menetlusi). Liikmesriikide, kolmandate riikide või rahvusvaheliste organisatsioonidega vahetatud isikuandmete töötlemise toiminguid tehakse alates hetkest, mil komisjon andmed kätte saab, ning liikmesriikide, kolmandate riikide või rahvusvaheliste organisatsioonide tehtavate analüüside käigus ja isegi pärast seda. Andmeid säilitatakse seni, kuni neid on vaja liikmesriikides, kolmandates riikides ja rahvusvahelistes organisatsioonides tehtavate analüüside ja menetluste lõpuleviimiseks. Andmeid võib erandjuhtudel säilitada, kui see on vajalik liidu kohustuste täitmise tagamiseks.